Votimi-provë në Aiova hap fushatën presidenciale
Ekonomia dhe vendet e punës ka të ngjarë të jenë tema e sezonit të zgjedhjeve paraprake, i cili fillon po në Aiova në fillim të 2012-tës
Restoranti Machine Shed në Urbandale të Aiovas është një ndalesë e preferuar e kandidatëve politikë që bëjnë fushatë eletorale. Ndërsa vemendja largohet nga Aiova për pak muaj pas fitores së ligjvënëses Mishell Bakmën në votimin-provë, menaxheri i restorantit Alan Ruden thotë se votimi i së shtunës nuk ka ndonjë vlerë të madhe. Debati mes kandidatëve republikanë dhe votimi-provë në Aiova e vënë këtë shtet relativisht të vogël të Amerikës në qendër të politikës kombëtare më shumë se një vit para zgjedhjeve presidenciale. Në kafenenë e vogël Smokey Row në kryeqytetin e Aiovas, Dë Moin, ish ndërtuesi i shtëpive, pensionisti Ed Quick thotë se banorët e këtij shteti janë mësuar me vemendjen që u kushtohet në këtë sezon zgjedhjesh. Shqetësimet për ekonominë ishin në krye të fushatës para votimit të së shtunës. Secili nga kandidatët u përpoq të bindë votuesit se ai ofron zgjidhjen më të mirë për situatën. Por demokrati Majkëll Ficxherald, i cili kryeson Departamentin e Thesarit për Aiovan, thotë se ekonomia në këtë shtet nuk ka nevojë të rregullohet: Ish ndërtuesi i shtëpive, Ed Quick, i cili u detyrua të dilte në pension pas problemeve në tregun e shtëpive në vitin 2008, thotë se industria e tij, edhe në Aiova, vazhdon të vuajë. Ekonomia dhe hapja e vendeve të punës ka të ngjarë të jenë tema e sezonit të zgjedhjeve paraprake, i cili fillon po në Aiova në fillim të vitit të ardhshëm. Ish kryetari i Dhomës së Përfaqësuesve, Newt Gingrich, i cili zuri vendin e tetë në votimin-provë të së shtunës në Aiova, thotë se zgjedhjet paraprake të këtij shteti kanë qenë gjithnjë objektiv i fushatës së tij. Dhe deri diku kjo ka filluar. Një kandidat tjetër, guvernatori i Teksasit Rick Perry, hyri të shtunën zyrtarisht në fushatën presidenciale dhe një ditë më pas, dje ish-guvernatori i Minesotës Tim Polenti u tërhoq nga gara. Ndërsa kandidatët presidencialë konkurojnë për personel dhe për fonde, ata kandidatë, që ishin në fund të rezultatit të votimit-provë në Aiova, mund ta gjejnë veten jashtë loje para se votuesit të kenë një mundësi tjetër për të votuar.